Marchi

Li Marchi (ntô talianu: Regione Marche) sunnu na riggiuni di l'Italia cintrali cu 1,4 miliuna di abbitanti. Lu sô capulocu è Ancona. Cunfinanu cu l'Emilia Rumagna, la Tuscana, l'Ùmbria, l'Abbruzzu, lu Lazziu, e lu Mari Adriàticu.

 Li pruvincî 
 Pèsaru e Urbinu (PU)
 Ancona (AN)
 Macirata (MC)
 Fermu (FM)
 Àsculi Picenu (AP)

 Giugrafìa 
Li Marchi, riggiuni dû centru di l'Italia, s'attròvanu supra lu virsanti mèdiu adriàticu e òccupanu 9.692 chmq dû tirritoriu talianu. Prisèntanu na forma carattirìstica d'un pintàgunu irrigulari e si svilùppanu n virticali, dû nord ô sud. 
La costa havi granni plaji di rina. Lu Munti Còneru è lu puntu cchiù àutu. Ntâ zona appinnìnica nun ci sunnu autìssimi munti. Ntâ catina dî Munti Sibbillini, ntâ pruvincia di Àsculi Picenu, c'è lu Munti Vettore(2.478 m). Àutri munti mpurtanti dâ riggiuni sunnu: Munti Nironi (1.526 m), Munti Càtria (1.702 m), Munti Penninu (1.570 m), Munti Rutunnu (2.103 m), Munti Fema (1.575 m), Munti Priori (2.334 m), Munti Bovi (2.143 m), Munti Sibbilla (2.175 m), Munti Vaddilonga (2.221 m), Munti Porchi (2.335 m), Munti Argentedda (2.201 m).
Lu clima è miti. Stati càudi, ma arrinfriscanti grazzî ô mari; nverni cu rigulari chiuvuti. Nta lu nternu nveci, stati frischi e nverni cu granni pussibbilitati di nivicati.

 Econumìa 
L'econumìa marchiggiana è custituita suprattuttu di nichi-medi nnustri distribbuiuti equamenti nta tuttu lu sô tirritoriu. Ci sunnu principarmenti nnustri di: scarpi ntê pruvinci di Macirata e Àsculi Picenu,  mòbbili e miccànica ntâ pruvincia di Pesaru e Urbinu, vinu dî Casteddi dî Jesi (pàtria dû Verdicchiu); la granni nnustria navali di Fanu e Ancona, senza scurdàrisi di chidda turìstica.

 Lijami di fora 
 Situ ufficiali dâ riggiuni Marchi
 Situ ufficiali dû turismu ntâ riggiuni Marchi
 Situ ufficiali dâ pruvincia di Pèsaru e Urbinu
 Situ ufficiali dâ pruvincia di Ancona
 Situ ufficiali dâ pruvincia di Macirata
 Situ ufficiali dâ pruvincia di Àsculi Picenu
 La pruvincia di Fermu nun havi ancora lu sô situ ufficiali

Rifirimenti: Le Marche in italiano

Catigurìa:Riggiuni d'Italia
Catigurìa:Marchi